Radikale Petar Socevic vil bekæmpe Dansk Folkeparti, Nye Borgerlige, Paludan… og Mette Frederiksen

Jeg har tidligere blogget om radikale Petar Socevic, der ikke blev valgt til folketinget, trods en indædt kampagne målrettet ikke-danskere. Hans nye video er på engelsk, men burde nok have været på arabisk, tyrkisk, urdu, somali etc. Han fremfører flere usandheder, herunder at Pia Kjærsgaard er dømt for racisme, at Nye Borgerlige har tætte kontakt til nynazisme, og andet baseret på fejllæsninger og/eller politisk motiveret antipati.

De Radikale er støtteparti for Mette Frederiksen-regeringen, hvis ‘DF-stil’ han foragter, og mon ikke politik for ham først og fremmst er en karrierevej. Forleden kunne en lokalavis afsløre, at serbiske Peter Socevic havde tre bodyguards med til et møde i De Radikales lokalafdeling på Vestegnen, efter kritik fra marokkanske Said Mo El Idrissi. Det var i øvrigt her eks-bloggeren ‘Shansen’ var næstformand under navnet Margrethe Monika S. Hansen (opr. Malgorzata Monika Strzelbicka Hansen).

“Lad os sammen gøre 2020 til året hvor vi sætter en stopper for racisme. Den nytårstale som statsministeren burde holde, holder jeg for hende – på engelsk – så hele verden kan se med. Vi ved, at statsministeren bare kører ren DF-stil alligevel.” (Peter Socevic)

(Peter Socevic på Facebook, 27. december 2019)

“Kan det virkelig passe at vores statsminister, landets regeringschef, Danmarks ansigt udadtil, tager til Paris og møder en af den frie verdens ledere med et forslag, som er overtaget af det yderste højrefløjsparti i dansk politik? Det giver mindelser om en gyserfilm. #dkpol #eudk” (Petar Socevic, 18. november 2019)

The URI to TrackBack this entry is: http://www.uriasposten.net/archives/107022/trackback